אהד טהרלב

הרב אהד יהושע טהרלב (נולד ב-13 בפברואר 1966, כ"ג בשבט ה'תשכ"ו בירושלים) הוא ראש מדרשת לינדנבאום בירושלים ואחראי על שלוחות המדרשה בכרמיאל ובלוד, חבר הוועד המנהל בארגון רבני בית הלל - הנהגה תורנית קשובה, וחבר הנהלת החברה לחקר המקרא בישראל.

ביוגרפיה
נולד וגדל בירושלים לשלמה גודלבסקי, טכנאי הסקות וגרפיקאי וחיה אסתר, אמנית. אחיו הם הרב משה גודלבסקי - מנהל בית ספר, נעמה שני והאמנית עדיה גודלבסקי.

למד בקריית חינוך שעלבים בישיבה התיכונית, ישיבת ההסדר ובכולל לימודי רבנות. בצה"ל שירת בחיל השריון. לאחר מכן למד כחמש שנים בבית מורשה בירושלים אצל הרב שג"ר ופרופסור שלום רוזנברג. הוא בעל תואר ראשון במדעי הרוח מהאוניברסיטה הפתוחה ותואר שני היסטוריה מטורו קולג'. למד משחק במגמת תיאטרון שניהל שולי רנד במעלה - בית הספר לטלוויזיה לקולנוע ולאמנויות.

פעם בשבוע משתתף בתוכנית "חברותא" בכאן מורשת לצד ידידיה תנעמי, ובעקבותיה הוציא את ספרו "האגדה והלב - ארבעים קריאות באגדות חז"ל".

משחק
למד משחק בבית ספר מעלה אצל שולי רנד.

בתיאטרון האודיו אבות האומה: בשנת 2000 השתתף (לצד בנו איתם טהרלב) בתסכית "יצחק אבינו" מסדרת "שבעה רועים" שכתב מנחם לוי וביים יואל דרורי.

בזירה הבין-תחומית: ב-2002 שיחק במופע "מאמרות" שביים אבי אשרף.

מדרשת לינדנבאום

הרב טהרלב ידוע בעידודו ללימוד תורה לנשים. מאז 2003 מכהן כראש מדרשת לינדנבאום המונה כ-330 בנות, מתוכן 140 לומדות במדרשה ו-190 משרתות בצבא. הוא מנהל את המדרשה ומלמד בה תלמוד, מחשבת ישראל וחסידות, ומלווה את בנות המדרשה המשרתות בצבא ("תוכנית הדס"). כמו כן אחראי על שלוחות המדרשה: מדרשת מתת - השלוחה של מדרשת לינדנבאום בכרמיאל, ומדרשת או"ת לוד - השלוחה בלוד.

 יחסו לשירות נשים דתיות בצה"ל 

טהרלב ידוע גם בעידוד לשירות נשים דתיות בצה"ל. הוא הוביל פיתוח מסלולים מיוחדים לבנות הדתיות בצה"ל.

מאמרים וטורים פרי עטו בנושאים אלו מתפרסמים מעת לעת בבמות שונות. למשל, בריאיון עם הרב שלמה אבינר שפורסם באתר "סרוגים" ב-2015 הרב אבינר מתייחס לחיילות הדתיות במינוח "חוטאות", ואף אומר ש"בת המתגייסת לצה"ל תורמת לחורבן המדינה". בריאיון הוא מוסיף וטוען כי גיוס בנות דתיות לצה"ל נובע מטשטוש ההבדל בין אלילות לעבודת ה'. הריאיון גרר תגובות רבות, הבולטת שבהן של הרב אוהד טהרלב, שענה ישירות לריאיון של הרב אבינר במאמר שהתפרסם ב-ynet. מאמרו נושא את הכותרת "בנות המתגייסות לצבא בונות את המדינה". במאמרו הוא מכנה את אמירתו של הרב אבינר לפיה בנות המתגייסות לצה"ל מחריבות את המדינה "אמירה אומללה", וטוען שהתשובה הניצחת לרב אבינר היא התעניינותן של אלפי בנות המגזר הלאומי דתי בשירות בצה"ל. במאמרו כותב הרב טהרלב:

משפחה
נשוי לאביטל (בתו של ד"ר משה חיים זקס), לשעבר סגנית מנהלת אגף פסיכולוגיה בשפ"י משרד החינוך. לשניים שבעה ילדים והם מתגוררים בטלמון. בי' בניסן ה'תשע"ז, 6 באפריל 2017, נפל בנו
 בפיגוע דריסה במהלך פעילות מבצעית בכניסה לעפרה. אלחי היה חייל בגולני, בוגר ישיבת מקור חיים ששירת במסלול הסדר כתלמיד ישיבת תקוע.

קישורים חיצוניים
 הרב אהד טהרלב באתר "בית הלל - הנהגה תורנית קשובה"
 כתבות וראיונות - הרב אוהד טהר-לב, באתר ערוץ 7

 אהד טהרלב, מקום לנחמה / תשעה באב, באתר פורום המדרשות התורניות לבנות
 אהד טהרלב, היכן מסתתר המבוא לתורה... , באתר "סדר יום" של ישיבת מחניים
 יותם ברום ורני וייס, ריאיון עם הרב אהד טהרלב באתר "נאמני תורה ועבודה", 24 בפברואר 2009

סרטונים





מאמרים תורניים
 אהד גודלבסקי וש"י סולברג, עיון בדין זמרה לאחר חורבן בית המקדש, שעלי דעת - כרך ה, תשמ"ז 1987
 אהד טהרלב, יראת שמיים - מהי?, בתוך "בשדה" 1, תשנ"ט 1999

טורים שפרסם בעניין גיוס בנות דתיות לצה"ל





בעקבות רצח בנו אלחי בפיגוע דריסה







הערות שוליים

קטגוריה:רבנים ישראלים
קטגוריה:בוגרי מעלה - בית הספר לקולנוע ולטלוויזיה
קטגוריה:בוגרי הישיבה התיכונית שעלבים
קטגוריה:בוגרי ישיבת ההסדר שעלבים
קטגוריה:בוגרי בית מורשה בירושלים
קטגוריה:בוגרי האוניברסיטה הפתוחה
קטגוריה:אבות שכולים: חללי צה"ל
קטגוריה:תלמידי הרב שג"ר
קטגוריה:טלמון: אישים
קטגוריה:רבני ארגון בית הלל
קטגוריה:ישראלים שנולדו ב-1966